CELEX: 62014TN0676
Language: sl
Date: 2014-09-22 00:00:00
Title: Zadeva T-676/14: Tožba, vložena 22. septembra 2014 – Španija proti Komisiji

3.11.2014   
            
            
               SL
            
            
               Uradni list Evropske unije
            
            
               C 388/25
            
         Tožba, vložena 22. septembra 2014 – Španija proti Komisiji
   (Zadeva T-676/14)
   2014/C 388/31
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnik: A. Rubio González, Abogado del Estado)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga:
   
               —
            
            
               razglasitev ničnosti Sklepa C(2014) 4856 final z dne 11. julija 2014 o uvedbi preiskave v zvezi z izkrivljanjem statističnih podatkov v Španiji na podlagi Uredbe (EU) št. 1173/2011 Evropskega parlamenta in Sveta o učinkovitem izvrševanju proračunskega nadzora v euroobmočju (2012/678/EU),
            
         
               —
            
            
               naložitev plačila stroškov toženi instituciji.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri razloge.
   
               1.
            
            
               Prvi tožbeni razlog: kršitev načel pravne varnosti in prepovedi retroaktivnosti predpisov
               
                           —
                        
                        
                           V zvezi s tem tožeča stranka navaja, da uporaba načel zakonitosti in prepovedi retroaktivnosti predpisov za Uredbo (EU) št. 1173/2011 Evropskega parlamenta in Sveta o učinkovitem izvrševanju proračunskega nadzora v euroobmočju (2012/678/EU) (UL L 306, str. 1) in Sklep 2012/678/EU pomeni, da ni mogoče izvajati preiskave v zvezi z dejstvi pred 13. decembrom 2011, saj v zvezi s spornimi dejstvi do tega datuma ni možen izrek sankcij. Edini podatki, v zvezi s katerimi se lahko izreče sankcija so tisti, ki so bili poslani aprila 2012. Obdobje na katerega se nanaša preiskava bi se namreč moralo omejiti na podatke, ki so bili posredovani od leta 2012.
                        
                     Obdobje, ki je predmet preiskave, bi se moralo omejiti na podatke, ki so bili posredovani od leta 2012, kadar se nanašajo na dejstva od decembra 2011 dalje, ko je začela veljati prej navedena uredba. Posledično ni pravne podlage za uvedbo preiskave za dejstva pred 13. decembrom 2011.
            
         
               2.
            
            
               Drugi tožbeni razlog: kršitev člena 8(3) prej navedene uredbe
               
                           —
                        
                        
                           V zvezi s tem tožeča stranka navaja, da ni resnih indicev o obstoju dejstev, ki bi se lahko izkazala za napačno prikazovanje podatkov o javnofinančnem primanjkljaju in dolgu. Španski organi so namreč navedene podatke revidirali in v zvezi z njimi podali jasna in ustrezna pojasnila.
                        
                     
         
               3.
            
            
               Tretji tožbeni razlog: kršitev pravice Kraljevine Španije do obrambe
               
                           —
                        
                        
                           V zvezi s tem tožeča stranka navaja, da se je izvedla prikrita preiskava, zunaj za to določenega postopka, v kateri je bila kršena pravica Kraljevine Španije do obrambe.